ДОГОВОР ЗА СТРОИТЕЛСТВО 
№…………./………… 2018 г.

Днес, …………… 2018 г. в град Нова Загора, във връзка с проведена процедура за възлагане на обществена поръчка с предмет „Текущ ремонт на обекти общинска собственост”, между:
1. Община Нова Загора, ЕИК 000590597, с адрес гр. Нова Загора, ул. „24 май" № 1, представлявана от Николай Георгиев Грозев - Кмет на Община Нова Загора, наричана за краткост ВЪЗЛОЖИТЕЛ, 
И 
2. ………………….., със седалище  и адрес на управление: ………………, ЕИК ………….., представлявано от …………….., наричан за краткост ИЗПЪЛНИТЕЛ,

СЕ СКЛЮЧИ НАСТОЯЩИЯ ДОГОВОР ПРИ СЛЕДНИТЕ УСЛОВИЯ:
І. ПРЕДМЕТ
Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет: „Текущ ремонт на обекти общинска собственост”, Обособена позиция № … : „…………………………………………………., съгласно Техническата спецификация, Техническото предложение и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2, 3 към този Договор и представляващи неразделна част от него, и съобразно действащото в Република България законодателство.

(2) Изпълнението на настоящата обществена поръчка включва извършването на следните дейности:

1. Законосъобразно, качествено и срочно започване, изпълнение и завършване на строителството, включително доставка на строителни продукти, механизация, работна сила и всякакви услуги и дейности, необходими за изпълнение на строителството в съответствие с техническите спецификации и инвестиционните проекти, съгласно Закона за устройство на територията (ЗУТ) и подзаконовите нормативни актове по прилагането му, всички други действащи нормативни документи, Договора за изпълнението на обществената поръчка;

2. Получаване на всички необходими становища и разрешения, необходими за извършване на неговата работа, съгласно българското законодателство;

3. Своевременно съставяне на актовете и протоколите по време на строителството в съответствие с изискванията на чл. 163, ал. 2, т. 3 от ЗУТ;

4. Съхраняване и предоставяне при поискване от останалите участници в строителството или от контролен орган на строителните книжа, заповедната книга на строежа по чл. 170, ал. 3 от ЗУТ, актовете и протоколите, съставени по време на строителството, и друга техническа документация по изпълнението на строежа;

5. Изготвяне на екзекутивна документация съгласно чл. 175 от Закона за устройство на територията и кадастрални заснемания на обекта в необходимия обхват за изпълнение задълженията на Възложителя, произтичащи от чл. 54а, ал. 2 от Закона за кадастъра и имотния регистър

6. Проби и изпитвания при завършване на строителните и монтажните работи, където е необходимо;

7. Отстраняване на всички констатирани дефекти в рамките на гаранционния срок;

8. Гаранционно обслужване до изтичане на гаранционния срок.

(3) ИЗПЪЛНИТЕЛЯТ следва да извърши всички необходими действия, свързани с организиране, документиране, изпълнение, контрол, приемане и отчитане на дейностите, попадащи в обхвата на поръчката - предмет на настоящия договор, на свой риск и със свои ресурси, в обхват, подробно описан в Техническата спецификация - Приложение № 1. По неуредените в Техническата спецификация въпроси, както и по въпросите, по които спецификацията предоставя на ИЗПЪЛНИТЕЛЯ право на избор и конкретизация, се прилагат условията, посочени в Техническото предложение на ИЗПЪЛНИТЕЛЯ – Приложение № 2 и Ценовото предложение на ИЗПЪЛНИТЕЛЯ – Приложение № 3.

ІІ. ЦЕНА, РЕД И СРОКОВЕ ЗА РАЗПЛАЩАНЕ
Чл.2 (1) Договорната цена за изпълнение на поръчката възлиза общо в размер на ……….. (………………..) лева без ДДС.
(2) Цената по ал. 1 е валидна до пълното изпълнение на договора и не подлежи на увеличение при никакви обстоятелства.

(3) Цената по ал. 1 е формирана съгласно Приложение № 3 – Ценово предложение, въз основа на единични цени за отделните видове и количества работи по Количествената сметка на одобрения инвестиционен проект - Приложение № 1.
(4) При промяна на възложените работи цената по ал. 1 може да бъде намалена по допълнително писмено споразумение между Страните, в което задължително се отбелязва сумата на намаление и се придружава от количествено-стойностна сметка с единични цени на работите, съответстващи на тези по Приложение № 3 – Ценово предложение.

(5) Единичните цени за отделните видове работи в Приложение № 3 – Ценово предложение са формирани при следните ценообразуващи показатели:

- Часова ставка – …… лв. / човекочас;

- Допълнителни разходи върху труда - …. %;

- Допълнителни разходи върху механизацията - …. %;
- Доставно -складови разходи - …. %
- Печалба – …. %;

и не подлежат на промяна за целия срок на договора. 

(6) Единичните цени за отделните видове работи в Приложение № 3 – Ценово предложение съдържат в себе си цените на всички необходими технологични операции и процеси в обхвата на съответния вид работа и включват всички необходими разходи, независимо от какво естество са, за пълно, срочно и качествено изпълнение на поръчката, включително разходи за необходимите материали, крепежни елементи, спомагателни материали, аксесоари, суровини, оборудване, допълнителни разходи, транспорт до и в рамките на обекта, складиране, съхранение, съпътстващи операции, временен монтаж, доставки, натоварване и разтоварване, приспособления за вертикален или хоризонтален транспорт и техния монтаж и демонтаж, работна сила, режийни разноски, извънреден труд, строителна и друга механизация – подвижна и инсталирана, ръчни и механизирани инструменти, подпорни и работни скелета и платформи и техния монтаж и демонтаж, разходи съобразно избраната организация и методология на работа, разходи за мита, данъци, такси, лицензи, застраховки, плащания към бюджета, машинно и компютърно време, разходи по контрола на качеството, разходи за управление, разходи за собствена и екзекутивна документация, изискуемите с проекта, с нормативните документи и с Техническата спецификация проби и изпитвания, разходи за мобилизация и демобилизация на ресурсите, организация на площадката, отопление на битови и административни помещения за собствени нужди, разходи за почистване и извозване на отпадъци и за разчистване на площадката, вода, електричество и други, както и печалба на ИЗПЪЛНИТЕЛЯ.
(7) В случай, че при изпълнение на договора се установят обстоятелства, водещи до необходимост от извършване на допълнителни видове и/или количества работи, невключени в количествено – стойностната сметка в Приложение № 3 – Ценово предложение, същите се изпълняват само след доказване на необходимостта от тяхното изпълнение, в рамките на сумата за непредвидени разходи, или чрез частична замяна на строително – монтажните работи, посочени в количествено – стойностната сметка в Приложение № 3 – Ценово предложение, когато това е в интерес на Възложителя и не води до увеличаване на цената по ал. 1, като констатирането, изпълнението и разплащането на допълнителните строително – монтажни работи се извършва въз основа на двустранни корекционни (заменителни) таблици, подписани от представители на ИЗПЪЛНИТЕЛЯ и ВЪЗЛОЖИТЕЛЯ.

(8) Допълнително възникналите количества от договорените видове работи се заплащат по единичните цени, съдържащи се в Приложение № 3 – Ценово предложение за съответния вид работа. Допълнително възникналите видове работи се заплащат на Изпълнителя по единични цени, предварително одобрени от Възложителя.

(9) При възникване на необходимост от изпълнение на нов вид работа, невключен в Приложение № 3 – Ценово предложение, преди началото на нейното изпълнение Изпълнителят трябва да предложи на Възложителя единична цена за тази работа, формирана посредством ценообразуващите показатели в ал. 5, като изложи подробно начина на нейното образуване и приложи документи, доказващи стойността на материалите, които следва да бъдат вложени. В петдневен срок от получаване на предложението Възложителят има право да върне предложената единична цена с указания за корекции, при наличие на основателни причини за това. Ако в посочения срок Възложителят не изпрати указания за корекции, предложената единична цена се счита за одобрена.

Чл.3 (1) Възнаграждението по чл. 2, ал. 1 се заплаща както следва:

ВЪЗЛОЖИТЕЛЯТ не по–късно от ………. г. заплаща по банков път стойността на извършените работи, след представяне на Протокол за установяване завършването и за заплащане на натурални видове СМР – Обр. 19, изготвен от ИЗПЪЛНИТЕЛЯ, приет и подписан от представител на ВЪЗЛОЖИТЕЛЯ, придружен с надлежно оформен първичен счетоводен документ съгласно изискванията на българското законодателство, издадена от ИЗПЪЛНИТЕЛЯ на името на ВЪЗЛОЖИТЕЛЯ.
(2)Изпълнителя има право на авансово плащане в размер на ……………………….. лева (…………………………………………………….) без ДДС, представляващи 30 % (тридесет процента) от цената по чл. 2, ал. 1 без ДДС, след представяне от страна на ИЗПЪЛНИТЕЛЯ на надлежно оформена фактура. Авансът се приспада от окончателното плащане.
(3) Плащанията се извършват по банков път по следната банкова сметка на ИЗПЪЛНИТЕЛЯ: 


БАНКА:…………,

BIC: ………….

IBAN: ……………..
(4) Плащанията ще се извършват от ВЪЗЛОЖИТЕЛЯ в срок до 30 (тридесет) дни от получаване на фактурата на ИЗПЪЛНИТЕЛЯ, при условие, че има документална обоснованост за настъпило условие за плащане и няма забележки към фактурата като счетоводен документ. В случай на наличие на забележки, ВЪЗЛОЖИТЕЛЯТ ще отправи писмено уведомление с искане за корекции към ИЗПЪЛНИТЕЛЯ в срок до 5 (пет) работни дни от получаването на фактурата на ИЗПЪЛНИТЕЛЯ.

(5) След одобряване на сумата за плащане по реда на чл. 38 от настоящия договор, ИЗПЪЛНИТЕЛЯТ издава надлежно оформена фактура, в описателната част на която задължително трябва да са посочени наименованието, както и номера и датата на Договора за обществена поръчка, по който се извършва плащането.

Чл.4 (1) Невъзложени от ВЪЗЛОЖИТЕЛЯ работи не подлежат на заплащане.

(2) ВЪЗЛОЖИТЕЛЯТ не дължи заплащане за извършени работи от ИЗПЪЛНИТЕЛЯ, ако са в следствие на:

1. Несъгласувано с ВЪЗЛОЖИТЕЛЯ отклонение от одобрения инвестиционен проект, от Техническата спецификация, от настоящия Договор, от указанията на ВЪЗЛОЖИТЕЛЯ или от предложеното с Офертата;

2. Нарушаване на закони и подзаконови нормативни актове при изпълнението на дейности;

3. Отстраняване на допуснати от ИЗПЪЛНИТЕЛЯ пропуски или недостатъци при изпълнението на възложеното с настоящия договор.

IІІ. СРОК ЗА ИЗПЪЛНЕНИЕ

Чл.5 (1) Срокът за изпълнение на настоящата обществена поръчка е …. календарни дни. 
(2) Срокът по ал. 1 започва да тече от датата на получаване на възлагателно писмо от страна на Възложителя и изтича към датата на подписване на протокола за предаване и приемане на изпълнението по чл. 40, ал. 1 от представители на ВЪЗЛОЖИТЕЛЯ и ИЗПЪЛНИТЕЛЯ.
(3) Сроковете за изпълнение на отделните строително – монтажни работи са детайлно са посочени в Техническото предложение – Приложение № 3.

(4) Сроковете по ал. 1 спират да текат в следните случаи:

1. поради непреодолима сила по смисъла на раздел XV от настоящия договор;

2. при възникване на обстоятелства след сключването на Договора, които не са могли да бъдат предвидени към момента на сключването му, не могат да се вменят като вина на ВЪЗЛОЖИТЕЛЯ, респ. ИЗПЪЛНИТЕЛЯ, и имат пряко отношение към изпълнението му;

3. при промени в приложимото законодателство, или индивидуални актове на държавен орган във връзка с изпълнението на поръчката.

(5) При възникване на обстоятелство по ал. 5, ИЗПЪЛНИТЕЛЯТ е длъжен да уведоми писмено ВЪЗЛОЖИТЕЛЯ, като посочи причината която възпрепятства изпълнението на възложеното с настоящия Договор и очакваната продължителност на препятствието, с посочване на начална и индикативна крайна дата на спирането на срока.

Чл. 6 При всички случаи, периодът на отговорност на ИЗПЪЛНИТЕЛЯ ще продължи за целия гаранционен срок съгласно раздел VІ от настоящия договор.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7 ВЪЗЛОЖИТЕЛЯТ има право:

1. да получи изпълнението на уговореното с настоящия договор, в сроковете и при условията на същия;
2. по всяко време да иска в определен от него срок, отчетна информация за изпълнението на настоящия Договор от ИЗПЪЛНИТЕЛЯ и да следи за спазването му от страна на ИЗПЪЛНИТЕЛЯ;

3. да осъществява лично или чрез упълномощени от него лица оперативен контрол за правилното, ефективно и качествено изпълнение на настоящия Договор, без да затруднява създадената от ИЗПЪЛНИТЕЛЯ организация;

4. да дава лично или чрез чрез свои оторизирани представители писмени указания, относно изпълнението на договореното с настоящия Договор Всички указания на ВЪЗЛОЖИТЕЛЯ или на негов представител са задължителни за ИЗПЪЛНИТЕЛЯ;
5. ако отчетността за дължимите от ВЪЗЛОЖИТЕЛЯ плащания не е съгласно изискванията и задължителните указания на ВЪЗЛОЖИТЕЛЯ или на негов представител, да откаже заплащането им до привеждане в съответствие с изискванията за отчетната документация;

6. да изисква изпълнение в определени от него разумни срокове на препоръки, указания и други подобни, дадени от съгласуващи, одобряващи или други компетентни органи във връзка с предмета на Договора;

7. да изисква, при необходимост и по своя преценка, ако има основание за това, мотивирана обосновка от страна на ИЗПЪЛНИТЕЛЯ на представеното от него изпълнение;

8. да изисква изпълнение на всички работи, както и отстраняване на всички констатирани пропуски и/или недостатъци в изпълнението, в случаите, когато същото е непълно или не съответства като съдържание и качество на Техническите спецификации – приложение към настоящия Договор;

9. да поиска замяната на лице - член на екипа, посочен в Офертата на ИЗПЪЛНИТЕЛЯ - приложение към настоящия Договор, при установено неизпълнение и/или нарушение на задължение, произтичащо от позицията му в този екип, по отношение изпълнението на настоящия Договор, с друго лице, съответстващо на изискванията за изпълнение на поръчката;

10. да получава информация за изпълнението на препоръките в резултат от проверките на място и от документалните проверки на ИЗПЪЛНИТЕЛЯ и да извършва самостоятелно или съвместно с Управляващия орган последващи (извънредни) проверки на място или документални проверки, които да потвърдят спазването на препоръките, съдържащи се в докладите от проверки на място и от документалните проверки;

11. да не приеме изпълнение, ако то не съответства в значителна степен по обем и качество на изискванията на Техническата спецификация – Приложение № 1, и не може да бъде изменено, допълнено или преработено;

12. да търси от ИЗПЪЛНИТЕЛЯ обезщетение за вреди, в случай на констатирани такива, поради неизпълнение, забавено изпълнение, както и неточно, непълно или некачествено изпълнение на негови задължения по този договор.

Чл. 8 (1) ВЪЗЛОЖИТЕЛЯТ или упълномощени от него лица имат право във всеки момент от изпълнението на Договора да извършват проверка относно качеството, количеството, сроковете на изпълнение и технически параметри, без с това да пречат на оперативната дейност на ИЗПЪЛНИТЕЛЯ.

(2) ВЪЗЛОЖИТЕЛЯТ и неговите представители имат право да отстраняват от строежа работници и служители на ИЗПЪЛНИТЕЛЯ и наетите от него подизпълнители за неспазване на правилата и нормите за безопасност и здраве при работа.

(3) ВЪЗЛОЖИТЕЛЯТ има право след изтичане на срока за изпълнение на дадена мярка, отразена в Плана за безопасност и здраве или Протокол от среща по безопасност и здраве и неизпълнението й, да възложи изпълнението на тази мярка на избран от него изпълнител за сметка на ИЗПЪЛНИТЕЛЯ.

Чл. 9 (1) ВЪЗЛОЖИТЕЛЯТ си запазва правото да спре изпълнението на Договора, когато са налице обстоятелства, поради които същото е било невъзможно - Непреодолима сила, както и други случаи, които не могат да се вменят като вина на ВЪЗЛОЖИТЕЛЯ, респективно на ИЗПЪЛНИТЕЛЯ, имащи пряко отношение към изпълнението на Договора.

(2) Ако ИЗПЪЛНИТЕЛЯТ не изпълни указанията на ВЪЗЛОЖИТЕЛЯ за отстраняване на пропуските и/или недостатъците в изпълнението, ВЪЗЛОЖИТЕЛЯТ има право като изправна страна да развали Договора, с последиците, предвидени в него.
Чл. 10 ВЪЗЛОЖИТЕЛЯТ се задължава:

1. да изплати уговореното възнаграждение на ИЗПЪЛНИТЕЛЯ, в размера, при условията и сроковете на настоящия Договор;

2. да предаде на ИЗПЪЛНИТЕЛЯ одобрения инвестиционен проект по всички части;

3. да осигури на ИЗПЪЛНИТЕЛЯ безпрепятствен регламентиран достъп до строителната площадка след връчване на възлагателно писмо;

4. да предоставя на ИЗПЪЛНИТЕЛЯ текущо копия на всички документи, създадени в процеса на изпълнение на Договора от ВЪЗЛОЖИТЕЛЯ или от трети страни, свързани с изпълнението на настоящия Договор, а когато това е невъзможно - да осигури достъп до тях;

5. да приеме изпълнението на Договора, в случай че изпълнението отговаря на изискванията на Техническите спецификации – Приложение № 1;

6. своевременно да информира ИЗПЪЛНИТЕЛЯ за промени в обстоятелствата по изпълнение на настоящия Договор, както и в обхвата на поръчката;

7. да организира за своя сметка цялата процедура по приемане и въвеждане в експлоатация на Обекта в съответствие с действуващото законодателство в Република България;

8. да уведоми ИЗПЪЛНИТЕЛЯ, при наличие на констатирани пропуски и/или недостатъци при изпълнение на възложеното, като при възможност посочи аргументи и/или представи доказателства за същите, и даде при необходимост указания за отстраняването им;

9. да одобри фактурите на ИЗПЪЛНИТЕЛЯ, ако те са надлежно оформени, и да заплати на ИЗПЪЛНИТЕЛЯ дължимите плащания, съгласно условията определени в настоящия Договор;

10. ВЪЗЛОЖИТЕЛЯТ се задължава да заплаща в срок по условията на Договора извършените работи, като това заплащане не означава приемане на работите и не освобождава ИЗПЪЛНИТЕЛЯ от отговорност за скрити дефекти;
11. чрез свой представител/и да преглежда, да дава становища и да приема по реда, предвиден в настоящия Договор, изпълнението на възложеното с този Договор или изготвени документи, или информация, свързана с това изпълнение;

12. чрез свой представител да участва при подписване на протокола за приемане и предаване на изпълнението на възложеното с този Договор по чл. 40, ал. 1, или на други документи, или информация, свързана с това изпълнение;

13. да осигури на ИЗПЪЛНИТЕЛЯ съдействието и информацията, необходими му за качественото изпълнение на дейностите по настоящия Договор.

Чл. 11 (1) ВЪЗЛОЖИТЕЛЯТ се задължава да осигури инвеститорски контрол и свои упълномощени представители за упражняването му съобразно напредъка на работите. 

(2) ВЪЗЛОЖИТЕЛЯТ се задължава при спиране на работа и замразяване на строежа по негова вина, да осигури опазването и съхранението на монтираното оборудване – собственост на ИЗПЪЛНИТЕЛЯ, и извършените до момента строително – монтажни работи. ВЪЗЛОЖИТЕЛЯТ заплаща на ИЗПЪЛНИТЕЛЯ завършените строително – монтажни работи към момента на спирането.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 12 ИЗПЪЛНИТЕЛЯТ има право:

1. да получи при качествено, точно, пълно и навременно изпълнение уговореното възнаграждение, при условията и сроковете на този договор;

2. да получи част от цената по настоящия договор, съответстваща на предоставените услуги, когато по-нататъшното изпълнение се окаже невъзможно поради причини, за които СТРАНИТЕ не отговарят;
3. да изисква от ВЪЗЛОЖИТЕЛЯ приемането на възложеното, при условията и сроковете на този Договор;

4. да изисква от ВЪЗЛОЖИТЕЛЯ необходимото съдействие и информация за изпълнение на възложеното с Договора;
5. да привлича подизпълнители за извършването на конкретни работи, ако същите са посочени в офертата. За действията и бездействията на подизпълнителите ИЗПЪЛНИТЕЛЯТ отговаря като за свои.

Чл. 13 (1) ИЗПЪЛНИТЕЛЯТ няма право да сменя лицата - членове на екипа, посочени в Офертата на ИЗПЪЛНИТЕЛЯ - приложение към настоящия Договор, освен ако не е налице някое от следните обстоятелства:
1. при смърт на член от екипа;

2. при невъзможност да изпълнява възложената му работа поради болест, довела до трайна неработоспособност на член от екипа;

3. при необходимост от замяна на член от екипа поради причини, които не зависят от ИЗПЪЛНИТЕЛЯ /например оставка, придобито право на пенсия за осигурителен стаж и възраст и др./;

4. когато член от екипа бъде осъден на лишаване от свобода;

5. когато член от екипа загуби право да упражнява професия;

6. когато е поискана замяната на член на екипа от ВЪЗЛОЖИТЕЛЯ при условията на чл. 7, т. 9 от настоящия Договор.

(2) В случаите по ал. 1 ИЗПЪЛНИТЕЛЯТ изпраща до ВЪЗЛОЖИТЕЛЯ писменно уведомление, в което мотивира предложенията си за смяна на член от екипа, като в случаите по т. 1 – 5 прилага и разумни доказателства за наличието на някое от описаните основания, и предлага лице, което да замени досегашния член на екипа, като посочи неговата професионална компетентност и приложи доказателства за това.

(3) При замяна на член от екипа новият член на екипа трябва да притежава еквивалентна професионална компетентност, не по-малка от тази на заменения експерт. Замяната на член от екипа не води до промяна в плащанията към ИЗПЪЛНИТЕЛЯ и сроковете по Договора.

Чл. 14 (1) ИЗПЪЛНИТЕЛЯТ се задължава:

1. да изпълни възложеното му с настоящия Договор качествено, точно и пълно, при условията и сроковете на този договор, спазвайки всички действащи в Република България нормативни актове, като се съобразява с указанията на ВЪЗЛОЖИТЕЛЯ и на другите компетентни органи, освен когато са в противоречие с действащите законови и подзаконови нормативни документи или условията на Договора;

2. да извърши строително - монтажните работи, като спазва одобрения инвестиционен проект и изискванията на проектантските, строителните, техническите и технологични правила, нормативи и стандарти за съответните дейности;

3. при изпълнение на строително - монтажните работи да влага качествени строителни материали, изделия, продукти и други, отговарящи на изискванията на БДС и европейските стандарти. Влаганите продукти трябва да бъдат придружени с изискуемите съгласно действащото законодателство документи. ИЗПЪЛНИТЕЛЯТ носи отговорност, ако вложените продукти не са с нужното количество и/или влошат качеството на извършените работи и на строежа като цяло;

4. да предаде на ВЪЗЛОЖИТЕЛЯ изпълненото по Договора, във формата и по начина, описани в настоящия Договор и в Техническата спецификация – Приложение № 1;

5. да информира своевременно ВЪЗЛОЖИТЕЛЯ за всички обстоятелства, възпрепятстващи изпълнението на Договора, като може да иска от ВЪЗЛОЖИТЕЛЯ указания за отстраняването им;

6. да информира ВЪЗЛОЖИТЕЛЯ незабавно за всички обстоятелства, които според него създават или могат да създадат проблеми при качественото и срочното изпълнение на Договора, като предлага и решения за предотвратяване възникването на проблемите или минимизиране на техния ефект;

7. да информира своевременно ВЪЗЛОЖИТЕЛЯ за настъпили обстоятелства, които го поставят в невъзможност да изпълнява задълженията си, с цел предприемане на действия по прекратяване на договора;

8. да отстранява за своя сметка всички некачествено изпълнени строително – монтажни работи, забелязани по време на строителството, и дефекти, констатирани в гаранционния период.

9. да представи гаранция, обезпечаваща изпълнението на Договора, в размер на 3% (три процента) от договорната цена, под формата на парична сума, внесена по сметка на ВЪЗЛОЖИТЕЛЯ, или банкова гаранция, или застраховка, която обезпечава изпълнението чрез покритие на отговорността на ИЗПЪЛНИТЕЛЯ;

10. да издава фактури на ВЪЗЛОЖИТЕЛЯ за дължимите плащания, като се съобрази с изискванията му за форма и съдържание, и посочва във фактурите номера и датата на Договора за обществената поръчка, по който се извършва плащане;

11. да изпълнява своите задължения по настоящия Договор безпристрастно и лоялно, съобразно принципите на професионалната етика и добрите практики в съответната област;
12. да заплаща своевременно разходите, възникнали във връзка с изпълнението на задълженията му по настоящия Договор;

13. да осигурява достъп и оказва съдействие на ВЪЗЛОЖИТЕЛЯ и други органи при документални проверки и проверки на място на изпълнението на настоящия Договор, в т.ч. да определи един или няколко служители с подходяща квалификация и опит, които да присъстват при извършването на проверките и да оказват съдействие на проверяващите лица; да осигури достъп до цялата документация свързана с изпълнението на настоящия договор;

14. да осигурява достъп и оказва съдействие на оторизираните държавни и общински контролни органи при проверки, свързани с изпълнението на строежа, в т.ч. да съхранява и да им предоставя строителните книжа, заповедната книга на строежа и всички видове документи за контрол и приемане на извършените строително – монтажни работи;

15. в рамките на договорената цена да осигури всички разрешителни, касаещи неговия работен екип, както и използваните от него материали, машини и съоръжения;
16. да изпълнява мерките и препоръките, съдържащи се в докладите от проверките на място и документалните проверки на неговата дейност, извършени от ВЪЗЛОЖИТЕЛЯ, както и препоръки на български и европейски одитиращи органи и други контролни органи;

(2) ИЗПЪЛНИТЕЛЯТ е длъжен:

1. да трасира основните оси, да пренесе необходимите репери и да ги поддържа по време на цялото строителство. ИЗПЪЛНИТЕЛЯТ носи пълна отговорност за точното и надлежно трасиране на работите по отношение на изходните точки, линии и коти;

2. да опазва геодезичните знаци /осови камъни, репери и др./. Ако е неизбежно премахването на геодезичен знак, да се извърши прецизен репераж. Преди премахването на знака да се уведоми техническата служба на ВЪЗЛОЖИТЕЛЯ за проверка на репеража и определяне на начина и срока за възстановяване на геодезичния знак;

3. да се снабди с всички видове разрешителни за работа и престой на автотранспорт и механизация в зоната на обекта;

4. да обезопасява и сигнализира строителната площадка съгласно разработен План за безопасност и здраве и указанията на Координатора по безопасност и здраве, да монтира ограждения и сигнализации, където е необходимо;

5. при извършване на строително – монтажните работи да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока за изпълнението на строежа по настоящия Договор;

6. за своя сметка да извозва всички излишни земните маси и всички строителни отпадъци до депо, посочено от ВЪЗЛОЖИТЕЛЯ;

7. през целия период на изпълнение на работите и на отстраняване на недостатъците да вземе всички необходими мерки за опазване на околната среда на строителната площадка и граничещите й имоти и за предотвратяване на повреди, безпокойство на лица или имущество в резултат на замърсяване, шум и други причини, произтичащи от възприетия начин на работа;

8. при завършване на работите да разчисти и премахне от обекта всички строителни съоръжения, излишни материали, отпадъци и временни работи от всякакво естество, и да остави цялата работна площадка на обекта и работите чисти и в състояние годни за експлоатация по предназначение;

9. да съгласува всички промени, наложили се по време на строителството, с ВЪЗЛОЖИТЕЛЯ.

(3) ИЗПЪЛНИТЕЛЯТ е отговорен за своевременното съставяне на актовете и протоколите по време на строителството съгласно Наредба № 3 от 2003 г. за съставяне на актове и протоколи по време на строителството.
(4) ИЗПЪЛНИТЕЛЯТ няма право да се позове на незнание и/или непознаване на дейностите, свързани с изпълнение на предмета на Договора, поради която причина да иска изменение или допълнение към същия.

Чл. 15 (1) ИЗПЪЛНИТЕЛЯТ е длъжен да изпълнява своевременно задълженията си по настоящия Договор.

(2) Спирането или задържането на плащания от ВЪЗЛОЖИТЕЛЯ по реда на този Договор, или спорове между СТРАНИТЕ относно прилагането или интерпретирането на Договора, не могат да бъдат основание за забавяне или прекратяване изпълнението на задълженията на ИЗПЪЛНИТЕЛЯ, освен по предвидения в Договора ред.

(3) В случай, че ИЗПЪЛНИТЕЛЯТ спре да изпълнява задълженията си извън предвидените случаи по този Договор, той ще носи отговорност за настъпилите вреди за ВЪЗЛОЖИТЕЛЯ и няма да има право да претендира за каквито и да било обезщетения от страна на ВЪЗЛОЖИТЕЛЯ по каквито и да било причини.

Чл. 16 (1) Когато ИЗПЪЛНИТЕЛЯТ е изпълнил част от работите и по-нататъшното изпълнение на Договора се окаже невъзможно поради причини, за които ИЗПЪЛНИТЕЛЯТ и ВЪЗЛОЖИТЕЛЯТ не отговарят, ИЗПЪЛНИТЕЛЯТ има право да получи възнаграждение в размер само за изпълнените работи.

(2) В случаите на ал. 1 констатациите за изпълнените работи се оформят в протокол от комисия, включваща представители на ВЪЗЛОЖИТЕЛЯ и ИЗПЪЛНИТЕЛЯ, на база действително извършеното.

Чл. 17 ИЗПЪЛНИТЕЛЯТ е длъжен:

1. да спазва изискванията за съхранение на документацията, свързана с и създадена при изпълнението на Договора за обществената поръчка, приложими и по отношение на ВЪЗЛОЖИТЕЛЯ;

2. по отношение на намиращи се при него оригинали на документация, ИЗПЪЛНИТЕЛЯТ да полага грижите на добър стопанин за съхранението и опазването на документите и ще носи материална и административна отговорност за всички последствия при загубването или погиването на такива документи;

3. да предприеме всички необходими мерки за избягване конфликти на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт. Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата и националната принадлежност, икономически интереси или други общи интереси, които то има с друго лице, съгласно чл. 57 параграф 2 от Регламент (ЕО, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза;

4. да спазва изискванията на законодателството на Европейския съюз и националното законодателство във връзка с изпълнението на поръчката;

5. да третира всички документи и информация, предоставени му във връзка с изпълнението на Договора като частни и поверителни и да не ги разкрива без предварително писмено съгласие на ВЪЗЛОЖИТЕЛЯ, освен ако това е необходимо за целите на изпълнението на Договора, или е задължение на ИЗПЪЛНИТЕЛЯ по силата на нормативен акт или по искане на компетентен съд;

6. да оказва съдействие на ВЪЗЛОЖИТЕЛЯ пред националните и европейските съдебни, одитни и контролни органи извършващи проверки в изпълнение на техните правомощия, произтичащи от общностното и националното законодателство за извършване на проверки, инспекции, одит и др., и да осигурява достъп до помещенията и до всички документи и бази данни, свързани с изпълнението предмета на Договора.

Чл. 18 (1) С подписването на настоящия Договор, ИЗПЪЛНИТЕЛЯТ декларира, че е запознат с дефинициите на „нередност” и „измама”, както следва:

1. „Нередност” е всяко нарушение на разпоредба на правото на Европейската общност, в резултат на действие или бездействие от икономически оператор, което има или би имало ефект на нанасяне на вреда върху общия бюджет на Общностите или на бюджетите, управлявани от тях, посредством намаляването или загубата на приходи, произтичащи от собствени ресурси, събирани непосредствено от името на Общностите или посредством извършването на неоправдан разход.

2. „Измама” (по отношение на разходи) е всяко умишлено действие или бездействие, свързано с използването или представянето на фалшиви, грешни или непълни изявления или документи, което води до злоупотреба или неправомерно теглене на средства от общия бюджет на Европейските общности или от бюджети, управлявани от или от името на Европейските общности, укриване на информация в нарушение на конкретно задължение със същия резултат; използването на такива средства за различни цели от тези, за които те първоначално са били отпуснати.

(2) ИЗПЪЛНИТЕЛЯТ се задължава незабавно да докладва на ВЪЗЛОЖИТЕЛЯ за възникнали нередности, както и за случаите, в които се предполага, че е възможно да възникне нередност или да се извърши измама.

(3) В случай че ИЗПЪЛНИТЕЛЯТ получи суми по настоящия Договор в резултат на констатирани нередности или измами, същият се задължава да ги възстанови ведно с дължимата лихва.

Чл. 19 (1) ИЗПЪЛНИТЕЛЯТ няма право на заплащане за извършени работи, които съгласно протокола за приемане и предаване на изпълнението по чл. 40, ал. 1 не са приети от ВЪЗЛОЖИТЕЛЯ.

(2) ИЗПЪЛНИТЕЛЯТ е длъжен да предприеме всички необходими действия и/или мерки, ако разходите за поръчката не бъдат верифицирани и/или сертифицирани и за верифицирането и/или сертифицирането им се налага повторно извършване на действия, мерки или оформяне на документи съгласно дадени от компетентен орган указания, или се налага извършване на действия, които не са били извършени.

Чл. 20 (1) Разпорежданията на ВЪЗЛОЖИТЕЛЯ са задължителни за ИЗПЪЛНИТЕЛЯ. 

(2) ИЗПЪЛНИТЕЛЯТ се задължава да отстранява констатираните пропуски и/или недостатъци в допълнително определените му срокове. При констатиране на пропуски и/или недостатъци ВЪЗЛОЖИТЕЛЯТ издава предписание с разумен срок за отстраняването им.

Чл. 21 (1) ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. По време на изпълнението на този Договор ИЗПЪЛНИТЕЛЯТ е длъжен да спазва всички приложими технически стандарти и норми, закони и подзаконови нормативни актове, директиви, регламенти и др., касаещи изпълнението на Договора.

(2) ИЗПЪЛНИТЕЛЯТ във всяко отношение е длъжен да се съобразява със законите и подзаконовите нормативни актове в страната, и освобождава ВЪЗЛОЖИТЕЛЯ от санкции и отговорности, свързани с нарушения, допуснати от първия при или по повод изпълнението на този Договор.

Чл. 22 (1) ИЗПЪЛНИТЕЛЯТ е изцяло отговорен за осигуряването на здравословни и безопасни условия на труд на своите работници и служители, съгласно действащите нормативни актове, както и за наетите от него подизпълнители на строежа.

(2) ИЗПЪЛНИТЕЛЯТ носи пълна отговорност за евентуални трудови злополуки на Обекта.

(3) През периода на изпълнение на настоящият договор ИЗПЪЛНИТЕЛЯТ се задължава да изпълни в рамките на цената по договора всички мероприятия, осигуряващи здравето и безопасността при изпълнение на договорираните работи, както и пожарната безопасност на строежа, съгласно действащата нормативна уредба в РБългария.

(4) ИЗПЪЛНИТЕЛЯТ е отговорен за осигуряване на безопасното състояние на собственото работно оборудване и на работното оборудване на други, за което има специален договор, както и за безопасното използване от него на работно оборудване по време на изпълнение на строежа.

(5) ИЗПЪЛНИТЕЛЯТ е длъжен да уведомява своевременно ВЪЗЛОЖИТЕЛЯ за всички рискове за здравето и безопасността, произтичащи от неговата или на други подизпълнители, наети от него, дейност.

(6) ИЗПЪЛНИТЕЛЯТ е длъжен да представи на ВЪЗЛОЖИТЕЛЯ писмена Оценка на риска за здравето и безопасността при работа за извършваните от него дейности при изпълнението на строежа преди започването им и да я поддържа актуална, съобразно изпълнението на строежа.

(7) ИЗПЪЛНИТЕЛЯТ се задължава незабавно да уведомя ВЪЗЛОЖИТЕЛЯ в случай на извънредна ситуация или злополука, станали на строителната площадка.

VІ. ГАРАНЦИОННИ СРОКОВЕ
Чл. 23 Общият гаранционен срок за изпълнените строително - монтажни работи е ….. /……/ месеца  и е в съответствие с Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Гаранционният срок започва да тече от деня на подписване на протокол – Акт обр. 19 (чл. 40, ал. 1).

Чл. 24 (1) Гаранцията не покрива дефекти, свързани с неправилна експлоатация. Такива са дефекти породени от неправилна експлоатационна поддръжка, механични повреди, и др.

(2) Гаранцията покрива всички щети, нанесени на работите вследствие дефект, покрит от гаранцията.

(3) Гаранцията не покрива дефекти, предизвикани от непреодолима сила, по смисъла на от настоящия Договор.

Чл. 25 При констатиране на дефект ВЪЗЛОЖИТЕЛЯТ уведомява незабавно ИЗПЪЛНИТЕЛЯ и в двудневен срок се съставя протокол за открити дефекти. В случай, че дефектът се покрива от гаранцията, ИЗПЪЛНИТЕЛЯТ е длъжен да го отстрани без забава, в технологично съобразен срок, взаимно съгласуван с ВЪЗЛОЖИТЕЛЯ. ВЪЗЛОЖИТЕЛЯТ се задължава да осигури достъп до участъка за извършване на ремонтните работи.

Чл. 26 При констатиране на дефект, покрит от гаранцията, водещ до аварийна ситуация, ВЪЗЛОЖИТЕЛЯТ уведомява незабавно ИЗПЪЛНИТЕЛЯ. Същият е длъжен да отстрани дефекта незабавно.

VІІ. ПОДИЗПЪЛНИТЕЛИ /когато е приложимо/
Чл. 27 (1) За извършване на дейностите по договора ИЗПЪЛНИТЕЛЯТ сключва договор за подизпълнение с подизпълнителите, посочени от него в офертата, въз основа на която е избран за Изпълнител.

(2) Договорът за подизпълнение по ал. 1 трябва да се сключи в 7 - дневен срок от сключването на настоящия договор за изпълнение между ВЪЗЛОЖИТЕЛЯ и ИЗПЪЛНИТЕЛЯ.

(3) Процентното участие на подизпълнителите в цената за изпълнение на договора не може да бъде различно от посоченото в офертата на ИЗПЪЛНИТЕЛЯ.

Чл. 28 (1) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: за новия подизпълнител не са налице основанията за отстраняване в процедурата и новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
(2) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(3) Не е нарушение забраната по ал. 2 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Чл. 29 (1) Независимо от използването на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.
(2) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, ИЗПЪЛНИТЕЛЯТ трябва да изпрати оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 от ЗОП.

VІІІ. КОНТРОЛ НА СТРОИТЕЛСТВОТО
Чл. 30 (1) Контролът на изпълнението на строителството се осъществява от ВЪЗЛОЖИТЕЛЯ или от негов представител, наречен Инвеститорски контрол, и се отнася до всички части на строително – монтажните работи – предмет на този Договор.

(2) ИЗПЪЛНИТЕЛЯТ се задължава при поискване на ВЪЗЛОЖИТЕЛЯ или Инвеститорския контрол да предостави достъп до работните места и складовете, където се изпълняват договорените строително – монтажни работи или части от тях, или се съхраняват материали или строителни елементи.

(3) Разпорежданията на ВЪЗЛОЖИТЕЛЯ и Инвеститорския контрол задължават ИЗПЪЛНИТЕЛЯ.

(4) По време на изпълнение на строителството, ВЪЗЛОЖИТЕЛЯТ чрез Инвеститорския контрол упражнява своевременен текущ инвеститорски контрол по всички строително - монтажни работи - предмет на този Договор.

(5) Разходите за осъществяване на инвеститорски контрол са за сметка на ВЪЗЛОЖИТЕЛЯ.

Чл. 31 (1) ИЗПЪЛНИТЕЛЯТ се задължава да осигури никаква работа да не бъде покривана или скривана от погледа преди одобрението на Инвеститорския контрол, като ИЗПЪЛНИТЕЛЯТ ще предостави пълна възможност на Инвеститорския контрол да провери и измери всяка работа, която предстои да бъде покрита или скрита от погледа. ИЗПЪЛНИТЕЛЯТ ще извести Инвеститорския контрол, когато такава работа е готова или почти готова за проверка, при което Инвеститорския контрол без неоснователно забавяне ще предприеме необходимото за проверка и измерване на тези работи.

(2) При проверка на работи, подлежащи на закриване, се съставя Акт обр.№ 12 за установяване на всички видове строителни и монтажни работи, подлежащи на закриване, удостоверяващ, че са постигнати изискванията на проекта (Приложение № 12 от Наредба № 3 от 2003 г.за съставяне на актове и протоколи по време на строителството).

(3) ИЗПЪЛНИТЕЛЯТ се задължава, доколкото разполага с такива, да осигури съдействие, инструменти, машини, работна ръка и материали, каквито са необходими за изследване, измерване и изпитване на каквито и да било работа, и качество, тегло или количество на какъвто и да било употребяван строителен продукт, при поискване от Инвеститорския контрол.

Чл. 32 (1) Инвеститорският контрол може да спира работата по Договора и да изисква преработка при качество, неотговарящо на договореното.

(2) Инвеститорският контрол има право да разпореди некачествено извършени работи да бъдат разрушени и да бъде извършено надлежно ново изпълнение, независимо от предходни изпитвания или междинни плащания. Ако ИЗПЪЛНИТЕЛЯТ откаже да извърши разрушаването и/или поправянето на работите в указания от Инвеститорския контрол срок, ВЪЗЛОЖИТЕЛЯТ има право да извърши тези работи сам или да ги възложи на друг изпълнител. В тези случаи разходите на ВЪЗЛОЖИТЕЛЯ ще бъдат за сметка на ИЗПЪЛНИТЕЛЯ.

Чл. 33 (1) Некачествени са работите, които не отговарят на изискванията, указани в проекта, Техническата спецификация, действащи нормативни документи или общо приети технически стандарти. При несъответствие в изискванията, предимство имат изискванията за завишено качество.

(2) Некачествено извършени работи не подлежат на приемане. Всички поправки на некачествено извършени работи по вина ИЗПЪЛНИТЕЛЯ, включително разрушаване на същите, са за сметка на ИЗПЪЛНИТЕЛЯ.

(3) По изключение при окончателното приемане на работите, неотстранени и/или неотстраними дефекти, които не касаят безопасността на строежа, могат да бъдат приети от ВЪЗЛОЖИТЕЛЯ при намаление на цената. Стойността на намалението се определя от ВЪЗЛОЖИТЕЛЯ, като не може да превишава цената на дефектния елемент.

Чл. 34 (1) ИЗПЪЛНИТЕЛЯТ се задължава да извършва за своя сметка всички работи по отстраняване на виновно допуснати грешки, недостатъци и други, констатирани от ВЪЗЛОЖИТЕЛЯ или Инвеститорския контрол, както и всички появили се дефекти през гаранционния срок, дължащи се на некачествено изпълнение на договорираните видове работи.

(2) ИЗПЪЛНИТЕЛЯТ се задължава да представи на ВЪЗЛОЖИТЕЛЯ за одобрение мостри от строителните продукти, предназначени за влагане в строежа, при поискване от Инвеститорския контрол. Инвеститорският контрол има право да разпореди отстраняването от обекта на всякакви материали и заготовки, които не отговарят на изискванията на Договора.

Чл. 35 (1) Строителеният надзор по смисъла на Закона за устройство на територията ще се осъществява от лице, избрано по реда на ЗОП.

(2) Предписанията и заповедите на лицето, упражняващо строителен надзор, вписани в Заповедната книга, са задължителни за ИЗПЪЛНИТЕЛЯ.

(3) Заплащането на разходите за Строителен надзор е задължение на ВЪЗЛОЖИТЕЛЯ.

ІХ. ОТЧИТАНЕ НА СТРОИТЕЛСТВОТО

Чл. 36 След изтичането на всеки календарен месец от изпълнението на строежа ИЗПЪЛНИТЕЛЯТ представя на Инвеститорския контрол Искане за плащане за изпълнените работи през изтеклия месец.

Чл. 37 Искането за плащане съдържа следните документи:

1. Подробна количествено - стойностна сметка с придружително писмо, с действително извършените видове и количества работи през отчетния период, изготвена въз основа на съдържащите се видове строително – монтажни работи и единичните цени за всяка от тях в Приложение № 3 – Ценово предложение;
2. Документи, удостоверяващи прозхода и качеството на вложените през отчетния период материали, изделия, продукти и други - декларация за експлоатационни показатели, декларация за характеристиките на строителния продукт, сертификати за съответствие и други в оригинал или заверено копие с “Вярно с оригинала”, подпис и печат на ИЗПЪЛНИТЕЛЯ;
3. Опис на съставените актове и протоколи по Наредба № 3 от 2003 г. за съставяне на актове и протоколи по време на стротелството, отнасящи се до строително – монтажните работи, изпълнени през отчетния период;
4. Копия от протоколи с резултатите от проведени изпитвания и проби от външни акредитирани лаборатории през отчетния период;

5. Копия от заповедите, вписани в Заповедната книга на строежа през отчетния период.

Чл. 38 (1) Инвеститорският контрол се задължава в срок от 10 (десет) работни дни от представянето от страна на ИЗПЪЛНИТЕЛЯ на Искането за плащане да го провери и завери с или без корекции, да предаде заверен екземпляр на ИЗПЪЛНИТЕЛЯ и да потвърди сумата за плащане за приетата част пред ВЪЗЛОЖИТЕЛЯ.
(2) При наличие на корекции в Искането за плащане съгласно ал. 1 ИЗПЪЛНИТЕЛЯТ има право, в срок от 5 (пет) работни дни след получаване коригираното Искане за плащане, да изрази несъгласие с нанесените корекции, като изпрати писмено възражение до Инвеститорския контрол чрез ВЪЗЛОЖИТЕЛЯ. При такова възражение в срок от 5 (пет) работни дни от получаването му от Инвеститорският контрол СТРАНИТЕ извършват проверка на работите и установяват окончателната стойност на извършените работи, за което подписват двустранен протокол.

Чл. 39 (1) Завършването на определена работа и заплащането за нея не освобождава ИЗПЪЛНИТЕЛЯ от неговите задължения относно качеството на извършените строително – монтажни работи и вложени строителни продукти, материали, оборудване и съоръжения до момента.

(2) Независимо от междинни изпитвания и предходни плащания нито една работа няма да се счита за окончателно приета до подписване на протокола по чл. 40, ал. 1.

Х. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 40 (1) Изпълнението на настоящия Договор се приема от ВЪЗЛОЖИТЕЛЯ по реда, определен в Договора, и се удостоверява с протокол за приемане и предаване на изпълнението на Договора /Акт 19/.
(2) Когато всички строително - монтажни работи на строежа са завършени, отстранени са всички забележки и са преминали успешно всички единични и комплексни изпитания, ИЗПЪЛНИТЕЛЯТ отправя писмено уведомление за това до ВЪЗЛОЖИТЕЛЯ. Такова уведомление се счита за покана на ИЗПЪЛНИТЕЛЯ до ВЪЗЛОЖИТЕЛЯ за съставяне на протокола за приемане и предаване на изпълнението на договора по ал. 1.

(3) Протоколът за приемане и предаване на изпълнението по ал. 1 трябва да съдържа заключение за практически завършени без забележки и преминали необходимите изпитания работи - предмет на Договора, за почистена от отпадъци и разчистена от ненужна техника, съоръжения и материали строителна площадка, както и за отстранени всички щети на подземната и надземната техническа инфраструктура и съоръжения, ако по време на строителството са нанесени такива.
 (4) Когато ВЪЗЛОЖИТЕЛЯТ предвижда усвояване на неустойки по Договора, в протокола по ал. 1 се посочва кое задължение не е изпълнено, каква е формата на неизпълнение и какъв е точният размер на неустойката.

Чл. 41 (1) Приема се, че Договорът не е изпълнен преди подписването на протокола за приемане и предаване на изпълнението по чл. 40, ал. 1, установяващ, че работите са завършени и поддържани съобразно изискванията на този Договор. Този протокол трябва да бъде подписан от страните преди да изтече срока на банковата гаранция или застраховката по чл. 50, ал. 1.
(2) Независимо от подписването на на протокола за приемане и предаване на изпълнението по чл. 40, ал. 1, СТРАНИТЕ ще останат отговорни за всички задължения, произлизащи за тях съобразно условията на Договора преди подписване на протокола за приемане и предаване на изпълнението по чл. 40, ал. 1, които остават неизпълнени към датата на подписването на този протокол, като с цел установяване естеството и обсега на всяко такова задължение, Договорът ще се счита за оставащ в сила между двете договорни СТРАНИ.

Чл. 42 (1) ВЪЗЛОЖИТЕЛЯТ може да иска писмена информация относно всички факти и обстоятелства, свързани с изпълнението на настоящия Договор.

(2) ИЗПЪЛНИТЕЛЯТ, по своя преценка или в отговор на искане на ВЪЗЛОЖИТЕЛЯ по ал. 1, изготвя и представя на ВЪЗЛОЖИТЕЛЯ писмени доклади, справки, становища, протоколи и т.н, съобразно конкретната ситуация.

(3) Всички документи, изготвени от ИЗПЪЛНИТЕЛЯ при или по повод изпълнението на настоящия договор, включително тези по ал. 2, се предават от ИЗПЪЛНИТЕЛЯ на ВЪЗЛОЖИТЕЛЯ по реда, определен в чл. 70.
(4) Предоставянето на устни консултации и становища се удостоверява с паметни записки, протоколи от срещи и др., подписани от представители на СТРАНИТЕ по настоящия Договор, които се съхраняват като част от документацията във връзка с изпълнението на Договора.

XІІ. ОТГОВОРНОСТ И САНКЦИИ

Чл. 43 (1) В случай на забава при изпълнение на задължение по Договора, удостоверено по реда на последния, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1% върху стойността на Договора за всеки ден забава. Сумата се удържа от дължимите плащания на ИЗПЪЛНИТЕЛЯ.

(2) Общият размер на неустойките по ал. 1 се ограничава до 40 % (четиридесет процента) от стойността на договора.

Чл. 44 При констатиране на невъзстановими вреди за ВЪЗЛОЖИТЕЛЯ поради грешки или пропуски на ИЗПЪЛНИТЕЛЯ, установени в официални документи на държавни контролни органи, ВЪЗЛОЖИТЕЛЯТ има право да удържи съответните суми от дължими плащания на ИЗПЪЛНИТЕЛЯ и/или да усвои съответните суми от предоставената от ИЗПЪЛНИТЕЛЯ гаранция за обезпечаване изпълнението на Договора. Ако вредите са по-големи, ВЪЗЛОЖИТЕЛЯТ може да търси от ИЗПЪЛНИТЕЛЯ обезщетение за вреди и пропуснати ползи по общия ред.

Чл. 45 При пълно неизпълнение на задължение по Договора, удостоверено по реда на настоящия Договор, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 40 % (четиридесет процента) от стойността на договора.
Чл. 46 (1) ВЪЗЛОЖИТЕЛЯТ запазва правото си да търси обезщетение за претърпени вреди и пропуснати ползи от неизпълнението в случай, че те надхвърлят договорената неустойка, по общия ред, предвиден в българското законодателство.
(2) Наложените глоби от държавните институции за установени нарушения при изпълнението на настоящия договор са за сметка на виновната СТРАНА и се заплащат от нея.

Чл. 47 (1) При частично неизпълнение, респективно забавено или некачествено, непълно, неточно изпълнение на възложеното с този Договор, пълна липса на изпълнение, или при каквото и да било друго неизпълнение на задължения по този Договор, ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ като неизправна СТРАНА, в това число и да прихваща неустойки от дължими към ИЗПЪЛНИТЕЛЯ суми.

(2) При отказ на ИЗПЪЛНИТЕЛЯТ или на негов служител за подписване на констативен протокол за неизпълнение, както и при невъзможност представител на ВЪЗЛОЖИТЕЛЯ да се свърже със служител на ИЗПЪЛНИТЕЛЯ, констативният протокол се подписва от ВЪЗЛОЖИТЕЛЯ или негов служител и двама свидетели, и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ като неизправна СТРАНА, в това число и да прихваща неустойки от дължими към ИЗПЪЛНИТЕЛЯ суми.

Чл. 48 При каквото и да било неизпълнение от страна на ИЗПЪЛНИТЕЛЯ ВЪЗЛОЖИТЕЛЯТ може да търси или удържа дължимите по договора неустойки при условие на констатирането му по реда на чл. 47, ал.1 и 2.

XІІІ. ГАРАНЦИИ
Чл. 49 (1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3 % (три на сто) от стойността на Договора без ДДС, а именно ……. лв. (……..) лева, която служи за обезпечаване на изпълнението на Договора.
(2) Гаранцията се представя в една от формите по чл. 111, ал. 5 от ЗОП.  
(3) ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

Чл. 50 (1) Въз основа на писмено заявление на Изпълнителя, ВЪЗЛОЖИТЕЛЯТ освобождава гаранцията за изпълнение в срок до 7 (седем) дни след подписване на протокол обр. 19. 
Гаранцията се освобождава в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 4 от Договора; 

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

Чл. 51 (1) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
(2) ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 10 (десет) дни след получаване на възлагателно писмо и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато изпълнението не отговаря на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(3) Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

(4) Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 3 (три) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 50 от Договора.

ХIV. ПРАВОСПОСОБНОСТ И ЗАСТРАХОВКИ

Чл. 52 (1) ИЗПЪЛНИТЕЛЯТ трябва да поддържа валидно през целия срок на Договора удостоверението си за вписване в Централния професионален регистър на Строителя за изпълнение на строежи от пета категория съгласно чл. 137, ал. 1, т. 5 от ЗУТ или правото си да изпълнява такива строежи по законодателството на държава - членка на Европейския съюз, или на друга държава - страна по Споразумението за Европейското икономическо пространство, или на Конфедерация Швейцария, при изпълнение на разпоредбата на чл. 25а от Закона за камарата на строителите.
(2) При необходимост от продължаване на срока на валидност на удостоверението / документа по ал. 1, ИЗПЪЛНИТЕЛЯТ е длъжен да представя доказателства за удължаване на валидността не по-късно от деня на изтичането на срока на валидност на съществуващото удостоверение / документ.

(3) В случай, че ИЗПЪЛНИТЕЛЯТ не представи доказателства за подновяване на удостоверението / документа, удостоверяващ правото за изпълнението на строежа по ал. 1, към момента на изтичането на срока на неговата валидност, както и в случай, че по време на изпълнението на договора ИЗПЪЛНИТЕЛЯТ загуби право да изпълнява строежи от пета категория съгласно чл. 137, ал. 1, т. 5 от ЗУТ, ВЪЗЛОЖИТЕЛЯТ ще има право да прекрати Договора незабавно, без предизвестие и без да дължи неустойки.

(4) ИЗПЪЛНИТЕЛЯТ отговаря за наличието на валидно удостоверение за вписване в Централния професионален регистър на Строителя за изпълнение на строежи или строително – монтажни работи, или за валиден документ, удостоверяващ право да да изпълнява такива строежи или СМР по законодателството на държава - членка на Европейския съюз, или на друга държава - страна по Споразумението за Европейското икономическо пространство, или на Конфедерация Швейцария, на своите подизпълнители съобразно видовете работи, които тези подизпълнители ще изпълняват.

Чл. 53 (1) ИЗПЪЛНИТЕЛЯТ трябва да поддържа валидна през целия срок на Договора, застраховка „Професионална отговорност” съгласно чл. 171, ал. 1 от ЗУТ за цялостно изпълнение на строителството или еквивалентна застраховка за професионална отговорност, или гаранция в друга държава - членка на Европейския съюз, или в страна по Споразумението за Европейското икономическо пространство, с общ лимит на отговорността, покриваща минималните застрахователни суми за съответните дейности съгласно Наредбата за условията и реда за задължително застраховане в проектирането и строителството за строежи пета категория съгласно чл. 137, ал. 1, т. 5 от ЗУТ.
(2) При необходимост от удължаване на срока на застраховката по ал. 1, ИЗПЪЛНИТЕЛЯТ е длъжен да представя доказателства за подновяване на полиците не по-късно от 7 дни преди изтичането на срока им.
(3) В случай, че ИЗПЪЛНИТЕЛЯТ не представи доказателства за подновяване на полиците към момента на изтичането на срока на застраховката по ал. 1, ВЪЗЛОЖИТЕЛЯТ ще има право да прекрати Договора незабавно, без предизвестие и без да дължи неустойки.
(4) ИЗПЪЛНИТЕЛЯТ отговаря за наличието на валидна застраховка „Професионална отговорност” по чл. 171, ал. 1 от ЗУТ за изпълнение на строителството, или еквивалентна застраховка за професионална отговорност, или гаранция в друга държава - членка на Европейския съюз, или в страна по Споразумението за Европейското икономическо пространство, на своите подизпълнители, ако тези подизпълнители извършват дейности по изпълнение на строителство. Лимитът на отговорността на застраховките трябва да е съобразен с разпоредбите на Наредбата за условията и реда за задължително застраховане в проектирането и строителството.
ХV. НЕПРЕОДОЛИМА СИЛА, ПРОМЕНИ В ЗАКОНОДАТЕЛСТВОТО И ВЪЗНИКВАНЕ НА НЕПРЕДВИДЕНИ ОБСТОЯТЕЛСТВА
Чл. 54 (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.
(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила Страна:
1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

(6) Липсата на парични средства не представлява непреодолима сила.

(7) Срокът за изпълнение на възложеното с Договора се удължава с времето, през което изпълнението е било невъзможно поради Непреодолима сила, за наличието на която другата СТРАНА е била надлежно уведомена при условията на Договора и е приела съществуването й, на база на представените документи и доказателства.
ХVІ. СПИРАНЕ НА ИЗПЪЛНЕНИЕТО

Чл. 55 (1) Извън случаите на спиране на изпълнението поради Непреодолима сила, ИЗПЪЛНИТЕЛЯТ спира изпълнението по Договора тогава, когато поради настъпили основателни причини за това, ВЪЗЛОЖИТЕЛЯТ писмено го уведоми да спре изпълнението на задълженията си. В известието ВЪЗЛОЖИТЕЛЯТ посочва причините за спирането и периода, за който се спира дейността.

(2) За периода на спиране на изпълнението плащания по Договора не се дължат, освен ако основанието е възникнало преди спирането, като задълженията на СТРАНИТЕ се възобновяват незабавно след отпадане на спирането.
(3) Срокът за изпълнение на Договора се удължава с периода на спирането.

XVІІ. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 56 (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него;
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства;
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ;

Чл. 57 (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:
1. ИЗПЪЛНИТЕЛЯТ без основателна причина не е започнал работа по изпълнение на Договора в срок до 10 (десет) дни след получаване навъзлагателно писмо от ВЪЗЛОЖИТЕЛЯ;

2. ИЗПЪЛНИТЕЛЯТ без основателна причина е прекратил изпълнението на строително – монтажните работи за повече от 10 (десет) дни;

3. ИЗПЪЛНИТЕЛЯТ без основателна причина е допуснал закъснение в изпълнението на строително – монтажни работи с повече от 20 (двадесет) дни спрямо сроковете за изпълнение на тези работи, посочени в Техническото предложение – Приложение № 3;
4. ИЗПЪЛНИТЕЛЯТ е допуснал съществено отклонение от Техническата спецификация – Приложение № 1, и/или от Техническото предложение – Приложение № 2;

5. по време на изпълнението на Договора ИЗПЪЛНИТЕЛЯТ, независимо от причините, загуби правото да извършва дейност в обхвата на дейностите по Договора, включително при прекратяване действието на удостоверението на ИЗПЪЛНИТЕЛЯ за вписване в Централния професионален регистър на Строителя за изпълнение на строежи от пета категория съгласно чл. 137, ал. 1, т. 5 от ЗУТ или при изтичане срока на това удостоверение и непродължаването му по време на изпълнението на Договора;

6. срокът на валидност на представената от ИЗПЪЛНИТЕЛЯ застраховка "Професионална отговорност" съгласно чл. 171, ал. 1 от ЗУТ изтече в Срока на Договора и ИЗПЪЛНИТЕЛЯТ не представи доказателства за подновяване на полиците към момента на изтичането на срока на тази застраховка;

7. ИЗПЪЛНИТЕЛЯТ два последователни пъти не е осигурил достъп до документацията във връзка с изпълнението на Договора на лицата, които извършват проверките на място.

(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 58 (1) ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на чл. 69 от този Договор.

(2) Във всички случаи на разваляне или прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението на работите, с изключение на такива работи, каквито може да бъдат необходими и поискани от ВЪЗЛОЖИТЕЛЯ; 

б) да предаде на ВЪЗЛОЖИТЕЛЯ всички документи, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 59 При предсрочно прекратяване или разваляне на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред работи, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства в срок, писмено определен от ВЪЗЛОЖИТЕЛЯ. При забава за връщането на тези суми в посочения от ВЪЗЛОЖИТЕЛЯ срок, се дължи законната лихва по чл. 86 от ЗЗД.
ХVІІІ. ЗАКЛЮЧИТЕЛНИ РАЗПОРЕДБИ

Чл. 60 СТРАНИТЕ по настоящия Договор нямат право да го изменят и допълват, освен по изключение, при наличие на хипотезите, предвидени в приложимото законодателство.

Чл. 61 При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност ЗУТ и подзаконовите нормативни актове по прилагането му, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Чл. 62 (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора (Конфиденциална информация). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

(2) С изключение на случаите, посочени в ал. 3, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.
(5) Задълженията, свързани с неразкриване на Конфиденциалната информация, остават в сила и след прекратяване на Договора на каквото и да е основание. 

Чл. 63 ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с изпълнението на дейностите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Чл. 64 Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Чл. 65 В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Чл. 66 (1) В случай на противоречие между отделни клаузи в Договора и приложенията към него документите се тълкуват и прилагат в следния приоритетен ред:

1. Договор;

2. Технически спецификации;

3. Техническо предложение;

4. Ценово предложение.

(2) При противоречие между различни разпоредби или условия, съдържащи се в Договора специалните разпоредби имат предимство пред общите разпоредби

Чл. 67 За неуредените в този Договор въпроси се прилагат разпоредбите на действащото българско законодателство.

Чл. 68 Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд. по реда на Гражданския процесуален кодекс.

Чл. 69 (1) Всички съобщения, уведомления и известия, свързани с изпълнението на настоящия Договор са валидни, ако са направени в писмена форма и са подписани от упълномощените лица. Те могат да се предават по един от следните начини:

1. лично с приемо - предавателен протокол или с вписване на съответния документ във входящия регистър на ВЪЗЛОЖИТЕЛЯ;

2. по факс срещу писмено потвърждение за получаване;

3. по пощата с препоръчано писмо с обратна разписка;

4. по куриер с обратна разписка

5. по електронна поща.

(2) За целите на този Договор данните и лицата за контакт на Страните са, както следва:

	ВЪЗЛОЖИТЕЛ:

	Адрес за кореспонденция:
	

	Тел:
	

	Факс:
	

	E-mail:
	

	Лице за контакт:
	

	Длъжност:
	


	ИЗПЪЛНИТЕЛ:

	Адрес за кореспонденция:
	

	Тел:
	

	Факс:
	

	E-mail:
	

	Лице за контакт:
	

	Длъжност:
	


(3) За дата на предаване на документите по ал. 1 се счита:

1. датата на предаването – при лично предаване на документите;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко съобщение / уведомление / известие ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Чл. 70 Приложимият език при изпълнение на поръчката е българският език. Той е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на 

Чл. 71 Този Договор се състои от .................... страници и е изготвен и подписан в четири еднообразни екземпляра - три за ВЪЗЛОЖИТЕЛЯ и един за ИЗПЪЛНИТЕЛЯ и съдържа следните ПРИЛОЖЕНИЯ, представляващ неразделна част от него:

Приложение № 1 - Технически спецификации;
Приложение № 2– Техническо предложение на ИЗПЪЛНИТЕЛЯ
Приложение № 3 – Ценово предложение на ИЗПЪЛНИТЕЛЯ;

ВЪЗЛОЖИТЕЛ:

ИЗПЪЛНИТЕЛ:
НИКОЛАЙ ГЕОРГИЕВ ГРОЗЕВ

Кмет на Община Нова Загора

Съгласували!

Радка Димитрова

Нач. отдел „Счетоводен“

Сергей Дериволков

Нач. отдел „Правен“

